stanford-oval/wikipedia huggingface dataset:
Marvel One-Shots
Elokuvat > All Hail the King (2014)

Jouduttuaan vankilaan Iron Man 3:n tapahtumien jälkeen, Trevor Slatterya pidetään Seagaten vankilassa. Vankila hän elää luksuselämää, johon kuuluvat oma henkilökohtainen "hovimestari" Herman sekä muiden vankien muodostama faniryhmä, joka suojelee häntä muilta vangeilta. Slatteryn saamaa huomiota vankilan kahvihuoneessa seuraa myös Justin Hammer, joka ihmettelee miksi Slattery on niin erikoinen. Slatterya on haastatellut dokumentaristi, Jackson Norriss, joka kronikoi Iron Man 3:ssa nähtyä Mandariini-tapausta. Norriss, yrittäessään oppia tuntemaan Slatteryn henkilökohtaisemmin, huomauttaa myös Slatteryn ensimmäisestä roolista huonon vastaanoton saaneessa CBS-kanavalle lähetetyssä pilottijaksossa. Norriss kertoo Slatterylle kuinka tämän esitys oli saanut jotkin ihmiset vihaisiksi, kuten todellisen Kymmenen Rengasta -terroristiryhmän, jonka olemassaolosta Slattery ei tiennyt. Norriss kertoo hänelle Mandariinin ja terroristiryhmän historiasta, ennen kuin paljastaa itsensä ryhmän jäseneksi. Oikeasti Norriss oli haastatellut Slatterya päästääkseen tämän vankilasta ja viedäkseen tapaamaan oikeaa Mandariiniä. Kuultuaan tämän, Slattery ei vieläkään ymmärtänyt täysin mistä oli kysymys.
Lokakuussa 2013 Ben Kingsley sanoi työstävänsä Marvelin kanssa salaista projektia, johon kuului "monia Iron Man 3:n kanssa työskennelleitä ihmisiä," joka myöhemmin paljastui lyhytelokuvaksi All Hail the King, joka julkaistiin Thor: The Dark Worldin digitaalisen julkaisun mukana 4. helmikuuta 2014, ja Blu-ray -versiolla 25. helmikuuta 2014. Elokuvan pääosassa ovat Ben Kingsley, joka uusii  Trevor Slatteryn roolin Iron Man 3:sta; Scoot McNairy Jackson Norrissina, dokumentaristina esiintyvän Kymmenen Renkaan jäsenenä; Lester Speight Hermanina; Sam Rockwell Justin Hammerina, uusien roolinsa Iron Man 2:sta. Lyhytelokuvan käsikirjoitti ja ohjasi Drew Pearce, toinen Iron Man 3:n käsikirjoittajista, ja se kuvattiin Los Angelesissa. Pearce ja tuottaja Stephen Broussard saivat idean lyhytelokuvaan Iron Man 3:n tuotannon aikana, taatakseen "upouuden" lähestymistavan Mandariinille. Musiikin lyhytelokuvaan sävelsi Brian Tyler, ja Caged Heat -kohtauksiin sävelsi musiikin 1980-luvun televisiomusiikin sävellyksestä tunnettu Mike Post.
Elokuvat > Team Thor -sarja (2016–2018)

Team Thor on sarja suoraan videolle julkaistuja piladokumentteja, jotka koostuvat lyhytelokuvista Team Thor, Team Thor: Part 2, ja Team Darryl, Taika Waititi ohjasi ja käsikirjoitti ne kaikki. Ensimmäiset kaksi kertova kuinka follow Thor asui uuden kämppäkaverinsa Darryl Jacobsonin kanssa Captain America: Civil Warin tapahtumien aikana, kun taas Team Darrylissä Darryl muuttaa Los Angelesiin ja saa uudeksi kämppäkaverikseen En Dwi Gastin / Suurmestarin. Kahden ensimmäisen lyhytelokuvan tarkoitus oli toimia esittelynä Waititin humoristiselle elokuvantekotavalle MCU-faneille, joka nähtiin myöhemmin myös elokuvassa Thor: Ragnarök.
Näyttelijät ja hahmot

Lyhenteiden merkitykset
Harmaa laatikko tarkoittaa, että hahmo ei esiinny kyseisessä lyhytelokuvassa.
A tarkoittaa hahmon esiintyvän aiemmista elokuvista otetuissa arkistokuvissa.
DS merkitsee hahmon esiintyvän digitaalisessa sarjassa.
MS merkitsee hahmon esiintyvän Marvel Studiosin televisiosarjoissa.
MT merkitsee hahmon esiintyvän Marvel Televisionin televisiosarjoissa.
V tarkoittaa ääniroolia.
| Hahmo>  Ensiesiintyminen elokuvissa | The Consultant (2011)>  Ensiesiintyminen elokuvissa | A Funny Thing Happened on the Way to Thor’s Hammer (2011)>  Ensiesiintyminen elokuvissa | Item 47 (2012)>  Ensiesiintyminen elokuvissa | Agent Carter (2013)>  Ensiesiintyminen elokuvissa | All Hail the King (2014)>  Ensiesiintyminen elokuvissa | Team Thor -sarja (2016–2018)>  Ensiesiintyminen elokuvissa |
| --- | --- | --- | --- | --- | --- | --- |
| Emil BlonskyKuvotus | Tim RothA V |   |   |   |   |   |
| Peggy CarterMT |   |   |   | Hayley Atwell |   |   |
| Phil CoulsonDS MT | Clark Gregg | Clark Gregg |   |   |   |   |
| Timothy ”Dum Dum” DuganMT |   |   |   | Neal McDonough |   |   |
| Justin Hammer |   |   |   |   | Sam Rockwell |   |
| Steve RogersKapteeni Amerikka |   |   |   | Chris EvansA |   |   |
| Thaddeus Ross | William HurtA |   |   |   |   |   |
| Jasper SitwellMT | Maximiliano Hernández |   | Maximiliano Hernández |   |   |   |
| Trevor Slattery |   |   |   |   | Ben Kingsley |   |
| Howard StarkMT |   |   |   | Dominic Cooper |   |   |
| Tony StarkKonsultti | Robert Downey Jr.A |   |   |   |   |   |
| Thor |   |   |   |   |   | Chris Hemsworth |
 Ensiesiintyminen lyhytelokuvissa
| Felix BlakeMT |   |   | Titus Welliver  |   |   |   |
| John Flynn |   |   |   | Bradley Whitford |   |   |
| Herman |   |   |   |   | Lester Speight |   |
| Jackson Norriss |   |   |   |   | Scoot McNairy |   |
| Bennie Pollack |   |   | Jesse Bradford |   |   |   |
| Puhelinääni |   |   |   | Shane BlackV |   |   |
| Claire Wise |   |   | Lizzy Caplan |   |   |   |
 Ensiesiintyminen Team Thor -sarjassa
| Darryl Jacobson |   |   |   |   |   | Daley Pearson |
Huomioita

↑  Julkaistu Suomen Disney+-palveluun nimellä Konsultti.
↑  Julkaistu Suomen Disney+-palveluun nimellä Hassu juttu tapahtui matkalla Thorin vasaran luo.
↑  Julkaistu Suomen Disney+-palveluun nimellä Tervehtikää kuningasta.
↑  Julkaistu Suomen Disney+-palveluun nimellä Thorin tiimi, osa 1.
↑  Julkaistu Suomen Disney+-palveluun nimellä Thorin tiimi, osa 2.
↑  Julkaistu Suomen Disney+-palveluun nimellä Darrylin tiimi.
Aiheesta muualla

Marvel One-Shot: The Consultant Internet Movie Databasessa (englanniksi)
Marvel One-Shot: A Funny Thing Happened on the Way to Thor’s Hammer Internet Movie Databasessa (englanniksi)
Marvel One-Shot: Item 47 Internet Movie Databasessa (englanniksi)
Marvel One-Shot: Agent Carter Internet Movie Databasessa (englanniksi)
Marvel One-Shot: All Hail the King Internet Movie Databasessa (englanniksi)
Clark Gregg reprised his role from the MCU films as Agent Phil Coulson in the first two shorts.
Hayley Atwell uusi roolinsa elokuvasta Captain America: The First Avenger, jatkaen Peggy Carterin tarinaa.
Kun Ben Kingsley kiinnitettiin All Hail the Kingiin, muut ryhmäläiset liittyivät myös mukaan.
Pathfinder (roolipeli)

Pathfinder RPG on Paizo Publishingin julkaisema roolipeli, joka perustuu Dungeons & Dragons 3.5 -roolipeliin. Pathfinder pyrkii parantamaan 3.5-sääntökokoelmaa, pysyen silti yhteensopivana aiemmin julkaistun materiaalin kanssa. Maaliskuussa 2008 Paizo julkaisi Pathfinder Alpha -pelitestausversion ilmaiseksi verkkosivuillaan. Elokuussa 2008 myös Pathfinder Beta julkaistiin ilmaiseksi pelitestausta varten. Pathfinder RPG julkaistiin elokuussa 2009.
Suunnittelun periaatteet

Vuoden 2000 ja 2003 Dungeons & Dragons 3.0 ja 3.5 sisältävät Open Gaming License -lisenssin alaista materiaalia, jota muut julkaisijat voivat käyttää tuotteissaan. Pathfinder käyttää tätä materiaalia pohjanaan ja julkaisee lisenssin mukaisesti Pathfinder RPG:n OGL:n alaisuuteen. Suunnittelussa noudatetaan seuraavia periaatteita:
Pelimekaniikan parantaminen: Pathfinder selkeyttää 3.5:n ongelmakohtia, kuten hankalien loitsujen tulkintaa tai vaikeasti mallinnettujen taistelutoimenpiteiden ratkaisemista
Vaihtoehtojen lisääminen: Hahmoluokkien monipuolistaminen ja sääntölisäykset fysiikan parempaan mallintamiseen
Yhteensopivuus: Pathfinder RPG on yhteensopiva kaiken 3.5-materiaalin kanssa
Heinäkuussa 2008 Paizo Publishingin toimitusjohtaja Eric Mona kuvaili Pathfinderin kanssa tehtyä valintaa pysyä 3.5 -laitoksessa kesäkuussa 2008 julkaistun Dungeons & Dragons 4th editionin sijaan onnistuneeksi. Pathfinder Alpha voitti ENnie Awards palkinnon vuonna 2008 ilmaisten roolipelituotteiden sarjassa.
Pathfinder-tuotelinja

Pathfinder RPG -roolipelin lisäksi Paizo julkaisee Pathfinder Chronicles -maailmankuvauksia, jossa julkaistaan Paizon Golarion-maailmaan liittyvää materiaalia, sekä Pathfinder-nimistä, GameMastery Adventure Module -sarjaan kuuluvaa seikkailumoduulia, joka ilmestyy kuukausittain.
Pathfinder-tuotelinja > Pathfinder

Pathfinder-seikkailumoduulit ovat kuusiosaisia kampanjoita, jotka sijoittuvat Pathfinder RPG:n Golarion-maailmaan. Ensimmäinen Pathfinder-seikkailu #1 Burnt Offerings julkaistiin elokuussa 2008 Rise of the Runelords -kampanjaan. Muita kampanjoita ovat Curse of the Crimson Thorne, Second Darkness ja Legacy of Fire. Rise of the Runelords voitti ENnie Awards -palkinnon vuonna 2008.
Aiheesta muualla

Pathfinder Wiki (Arkistoitu – Internet Archive) (englanniksi)
How Paizo Fixed D&D (Arkistoitu – Internet Archive) (englanniksi)
Pathfinder RPG Alpha – arvostelu RPGnetissä (englanniksi)
Suomenkielisen Patfinder-kampanjan kotisivu
Pathfinder Society Finland -foorumi
Maurizio Micheli

| Maurizio Micheli |
| --- | --- |
 Roberto Accornero vuonna 2020.
Henkilötiedot
Syntynyt: 3. helmikuuta 1947 (ikä 77) Livorno
Ammatti:  näyttelijä
Näyttelijä
Aktiivisena:  1981–
Aiheesta muualla
www.mauriziomicheli.it
IMDb 
Maurizio Micheli (3. helmikuuta 1947 Livorno) on italialainen näyttelijä. Hän on näytellyt niin teatterissa kuin elokuvissa ja televisiossakin.
Aiheesta muualla

Maurizio Micheli Internet Movie Databasessa. (englanniksi)
Kuvia tai muita tiedostoja aiheesta Maurizio Micheli Wikimedia Commonsissa
Mary Kom (elokuva)

| Mary Kom |
| --- | --- |

Ohjaaja:  Omung Kumar
Käsikirjoittaja:  Saiwyn Quadras
Tuottaja:  Sanjay Leela Bhansali
Säveltäjä:  Shashi Suman Shivamm Pathak
Kuvaaja:  Keiko Nakahara
Leikkaaja:  Rajesh G. Pandey Sanjay Leela Bhansali
Pääosat:  Priyanka Chopra
Valmistustiedot
Valmistusmaa:  Intia
Tuotantoyhtiö:  Bhansali Productions Viacom18 Motion Pictures
Levittäjä:  Viacom 18 Motion Pictures Netflix
Ensi-ilta:  5. syyskuuta 2014
Kesto:  122 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Mary Kom on vuonna 2014 ensi-iltansa saanut intialainen hindinkielinen nyrkkeilijä Mary Komin elämään perustuva urheiluelokuva, jonka on ohjannut Omung Kumar. Pääroolia näyttelee Priyanka Chopra ja sivurooleja näyttelevät Darshan Kumar ja Sunil Thapa.
Elokuva voitti useita palkintoja, mukaan lukien parhaan populaarielokuvan National Film Awards -palkinnon.
Näyttelijät

| 0 | 1 | 2 |
| --- | --- | --- |
|  Priyanka Chopra  | … |  Mary Kom   |
|  Sunil Thapa  | … |  M. Narjit Singh   |
|  Darshan Kumar  | … |  Onler Kom   |
|  Robin Das  | … |  Mangte Tonpa Kom   |
|  Rajni Basumatary  | … |  Mangte Akham Kom   |
|  Lin Laishram  | … |  Bem-Bem   |
|  Bijou Thaangjam  | … |  Naobi   |
|  Zachary Coffin  | … |  saksalainen nyrkkeilyvalmentaja   |
|  Bandari Raghavendra  | … |  Peter Michael   |
|  Shishir Sharma  | … |  maajoukkueen valmentaja   |
|  Shakti Sinha  | … |  S. Sharma   |
|  Kenny Basumatary  | … |  Jimmy   |
|  Ritika Murthy  | … |  toimittaja   |
|  Binud Kumbang  | … |  Lalboi   |
|  Pabitra Rabha Jalah  | … |  Asong   |
|  Ramendra Vasishth  | … |  liiton virkailijan avustaja   |
|  Rajesh Nigam  | … |  liiton virkailijan avustaja   |
|  Deepak Kumar Singh  | … |  Alberto   |
|  Mridul Satam  | … |  nuori Mary Kom   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Ziddi Dil” | Prashant Ingole | Shashi-Shivamm | Vishal Dadlani | 4.46 |  |  |  |  |
| 2. | ”Sukoon Mila” | Sandip Singh | Shivamm Pathak | Arijit Singh | 3.19 |  |  |  |  |
| 3. | ”Adhure” | Prashant Ingole | Shashi Suman | Sunidhi Chauhan | 3.49 |  |  |  |  |
| 4. | ”Teri Baari” | Prashant Ingole | Shashi Suman | Mohit Chauhan | 3.07 |  |  |  |  |
| 5. | ”Saudebaazi” | Prashant Ingole | Shashi Suman | Arijit Singh | 3.27 |  |  |  |  |
| 6. | ”Salaam India” | Sandip Singh | Shivamm Pathak | Vishal Dadlani, Salim Merchant | 3.54 |  |  |  |  |
| 7. | ”Chaoro (Lori)” | Sandip Singh, Bijou Thaangjam | Shashi Suman | Priyanka Chopra | 2.33 |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Mary Kom Internet Movie Databasessa (englanniksi)
Mary Kom AllMoviessa. (englanniksi)
Mary Kom ja Priyanka Chopra elokuvan musiikin julkistamistilaisuudessa.
Mehiläisten salaisuudet

| Mehiläisten salaisuudet> The Secret Life of Bees |
| --- | --- |
 Elokuvan mainosjuliste.
Ohjaaja:  Gina Prince-Bythewood
Käsikirjoittaja:  Gina Prince-Bythewood
Perustuu:  Sue Monk Kiddin romaaniin The Secret Life of Bees
Tuottaja:  Lauren Shuler Donner James Lassiter Will Smith Jada Pinkett Smith
Säveltäjä:  Mark Isham
Kuvaaja:  Rogier Stoffers
Leikkaaja:  Terilyn A. Shropshire
Pääosat:  Queen Latifah Dakota Fanning Jennifer Hudson Alicia Keys Sophie Okonedo Paul Bettany
Valmistustiedot
Valmistusmaa:  Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix Disney+
Ensi-ilta:  17. lokakuuta 2008
Kesto:  110 minuuttia
Alkuperäiskieli:  englanti
Budjetti:  11 miljoonaa dollaria
Tuotto:  39 947 322 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Mehiläisten salaisuudet (engl. The Secret Life of Bees) on vuonna 2008 ensi-iltansa saanut draamaelokuva, joka perustuu Sue Monk Kiddin samannimiseen romaaniin. Elokuvan ohjasi Gina Prince-Bythewood, ja sen tuottajina toimivat Will Smith ja Jada Pinkett Smith. Mehiläisten salaisuudet tunnetaan erityisesti kriitikoiden ylistämästä Queen Latifahin roolisuorituksesta, mutta itse elokuva ei menestynyt arvosteluissa yhtä hyvin. Sen yleisömenestys oli kohtalainen.
Juoni

Elokuva sijoittuu 1960-luvun rasismin ajoille. 14-vuotiaalla Lily Owensilla on ollut kurja lapsuus. Hänen ollessaan nelivuotias hänen äitinsä kuoli traagisesti. Siitä lähtien Lily on etsinyt yhteyttä äitiinsä isänsä ankaran kasvatuksen varjossa. Kun Lilylle rakas kotiapulainen Rosaleen joutuu vaikeuksiin rotuerottelun leimaamassa kaupungissa, Lily päättää paeta hänen kanssaan ja selvittää samalla äitinsä kuolemaan liittyvän salaisuuden. Matkallaan Lily ja Rosaleen päätyvät mehiläisfarmia pitävien afroamerikkalaisten Boatwrightin sisarusten huomaan, jossa elämä saa uuden käänteen.
Näyttelijät

| 0 | 1 | 2 |
| --- | --- | --- |
|  Queen Latifah  | … |  August Boatwright   |
|  Jennifer Hudson  | … |  Rosaleen ”July” Daise   |
|  Dakota Fanning  | … |  Lily Owens   |
|  Alicia Keys  | … |  June Boatwright   |
|  Sophie Okonedo  | … |  May Boatwright   |
|  Paul Bettany  | … |  T-Ray Owens   |
|  Hilarie Burton  | … |  Deborah Owens   |
|  Tristan Wilds  | … |  Zach Taylor   |
|  Nate Parker  | … |  Neil   |
|  Shondrella Avery  | … |  Greta Taylor   |
Aiheesta muualla

Mehiläisten salaisuudet Internet Movie Databasessa (englanniksi)
Osta ja pidä

Osta ja pidä on pitkän tähtäyksen sijoitusstrategia, jossa kerran hankitut sijoitukset pidetään pitkään myymättä niitä välillä. Strategian vastakohta on jatkuva lyhyen aikavälin kaupankäynti, ääriesimerkkinä arvopaperien päiväkauppa (day trading).
Osta ja pidä -strategia perustuu näkemykseen, että tarpeeksi pitkällä aikavälillä finanssimarkkinat antavat sijoitukselle hyvän tuoton huolimatta tilapäisistä kurssivaihteluista. Näkemyksen mukaan sijoitusten oikeaan ajoitukseen perustuva strategia, siis että ostot osaisi jatkuvasti tehdä alimpiin hintoihin ja myynnit kalleimpiin hintoihin, ei onnistu varsinkaan aloittelevalta piensijoittajalta, jonka on siis varmempaa vain ostaa ja pitää sijoituksensa.
Vahvimpia argumentteja osta ja pidä -strategian puolesta on markkinoiden tehokkuushypoteesi: mitä tehokkaammin arvopaperimarkkinat toimivat, sitä oikeampi jokaisen sijoituksen kurssi jokaisella hetkellä on, eikä kaupankäyntiin siksi ole syytä. Koska sijoitusmarkkinoilla on erittäin vaikeaa ellei mahdotonta tehdä jatkuvasti ylituottoa, paras mahdollinen sijoitustuotto ja samalla paras mahdollinen sijoitusomaisuus syntyy helpoiten ostamalla arvopapereita ja pidättäytymällä niiden myynnistä missään elämäntilanteessa. Osta ja pidä -strategiassa kaikki mahdolliset muutokset sijoitussalkun koostumuksessa – lisäostoja lukuun ottamatta – täytyy pystyä perustelemaan huolella.
Toinen argumentti sijoitusten säilyttämisen puolesta ovat kustannukset: mitä vähemmän tekee sijoituksillaan kauppaa, sitä pienemmiksi jäävät tuottoa syövät kaupankäyntikulut ja veroseuraamukset.
Osta ja pidä -strategiaa voi toteuttaa suorien osakesijoitusten ohella myös sijoittamalla osakerahastoihin. Strategian onnistumiseksi sijoitussalkun riskitason tulee pysyä sellainena, että sijoittaja kykenee pysymään markkinoilla kaikissa markkinaolosuhteissa. Rahastosijoituksen etuna on verovapaus, mutta haittapuolena rahaston perimät palkkiot. Osta ja pidä -strategiassa rahastoyhtiön vuosittaisena prosenttiosuutena perimät palkkiot kertautuvat vuosien myötä ja voivat näin nousta verraten korkeiksi.
Englanniksi strategiaa kutsutaan nimellä buy and hold, ruotsiksi BKIS eli bara köpa, inte sälja.
Esimerkki suomalaisesta osta ja pidä -sijoittajasta on monia sijoitusoppaitakin kirjoittanut Erkki Sinkko.
Aiheesta muualla

Osta ja pidä -sijoitusstrategia on lyömätön, SalkunRakentaja-sivusto 30.11.2012
Never Sell: Buy and Hold Forever (Arkistoitu – Internet Archive) (Efficient Market Canada, Investment Magazine)
The Buy and Hold Apocalypse (Arkistoitu – Internet Archive): Motley Fool article
Pekka Hiltunen (jääpalloilija)

| Pekka Hiltunen> Henkilötiedot |
| --- | --- |
Syntynyt: 15. lokakuuta 1978 (ikä 45) Tornio
Jääpallon pelaaja
Pituus:  186 cm
Pelipaikka:  Puolustaja
| Urheilijan ura> Junioriseurat |
| --- | --- | --- | --- |
:  Länsi-Rajan Konkarit    ToPV
Seurat
| Vuodet | Seura | O | (M) |
| 1999–2007 |  ToPV | – | (–) |
| 2007–2009 |  Kalix Bandy | – | (–) |
| 2009–2011 |  HT Bandy | – | (–) |
| 2011–2012 |  Zorki | – | (–) |
| 2012–2013 |  Sajany-Hakasija | – | (–) |
| 2013–2015 |  HT Bandy | – | (–) |
| 2015– |  Kalix Bandy | – | (–) |
Maajoukkue
| 2007– |  Suomi | 68 | (25) |
 Seurajoukkueuran tilastot kattavat vain kansalliset sarjat, päivitetty 9.1.2017.  Maajoukkueuran tilastot päivitetty 9.1.2017.
Pekka Hiltunen (s. 15. lokakuuta 1978) on suomalainen jääpalloilija. Hän edustaa Ruotsin Allsvenskanissa pelaavaa Kalix bandyä.
Hiltunen on pelannut urallaan yli 60 A-maaottelua ja ollut mukana yhdeksän kertaa MM-kisoissa. Hän kuului Suomen hopea joukkueeseen myös vuoden 2016 MM-kilpailuissa.
Saavutukset

Seurajoukkueissa
SM-kultaa: 2000, 2002, 2004, 2005, 2006 ja 2007 ToPV:n riveissä,
SM-hopeaa: 2001, ja 2003 ToPV:n riveissä,
Jääpallon Champions Cup-mestaruus: 2011 ja 2012 Zorkin riveissä
Maajoukkueessa
MM-hopeaa: 2011, 2016
MM-pronssia: 2008, 2009 ja 2010
Henkilökohtaisesti
Bandyliigan All Stars: 2017-2018
Osta pientä ihmistä

| Osta pientä ihmistä |
| --- | --- |

Kirjailija:  Jouko Turkka
Kansitaiteilija:  Tommi Hänninen
Kieli:  suomi
Genre:  näytelmä
Kustantaja:  Like Kustannus
Julkaistu:  2000
Sivumäärä:  150 s.
ISBN:  951-578-754-8
Löydä lisää kirjojaKirjallisuuden teemasivulta
Osta pientä ihmistä on Jouko Turkan kirjoittama näytelmä. Näytelmä käsitteli nousuhuumassa elävää Nokia-Suomea. Tarinan keskiössä oli Nokian silloisen toimitusjohtajan Jorma Ollilan ja Sari Mällisen esittämän pullonkerääjänaisen kuvitteellinen romanssi.
Näytelmä oli tarkoitus esittää KOM-teatterissa. Näytelmän harjoitukset kuitenkin keskeytettiin vain vähän ennen ensi-iltaa. KOM-teatterin silloisen johtajan Pekka Milonoffin mukaan esitykset keskeytettiin vakavien taiteellisten erimielisyyksien vuoksi. Näytelmässä piti esiintyä Eero Aho, Tiina Lymi, Juho Milonoff, Sari Mällinen, Saara Pakkasvirta, Taisto Reimaluoto ja Pekka Valkeejärvi. Turkan mukaan teatteri tarjosi mahdollisuutta, että näyttelijät olisivat valmistelleet näytelmän loppuun ilman häntä, mutta tähän Turkka ei suostunut.
KOM-teatterin ensi-illan peruunnuttua näytelmän teksti luettiin ääneen monissa teattereissa ja Like Kustannus julkaisi näytelmän kirjana.
Virolainen Von Krahli -teatteri otti näytelmän omaan ohjelmistoonsa Connecting People -nimellä. Näytelmä aiheutti paljon keskustelua myös Virossa. Esitys nähtiin myös Suomessa, Helsingin juhlaviikoilla Q-teatterissa. Kaikki neljä esitystä myytiin loppuun. Suomessa näytelmä esitettiin viroksi ja tekstitettiin suomeksi.
Aiheesta muualla

Turkan tiedotustilaisuudesta muodostui performanssi vuonna 2000
Mike Bongiorno

Mike Bongiorno
Michael Nicholas Salvatore Bongiorno (26. toukokuuta 1924 New York, Yhdysvallat – 8. syyskuuta 2009 Monte Carlo) oli amerikkalais-italialainen tv-juontaja.
Bongiorno aloitti televisiouransa Italiassa 1953. Toisessa maailmansodassa hän taisteli Italian partisaanien joukossa. Hän juonsi vuosikymmenet San Remon musiikkijuhlia.
Bongiornon arkku ryöstettiin haudasta Dagnenten kylän hautausmaalta ja oli kateissa melkein vuoden. Arkku löytyi joulun alla 2011 Vittuonen kunnasta Milanon läheltä. Ruumis poltettiin, jottei ilkivalta toistuisi.
Aiheesta muualla

Kuvia tai muita tiedostoja aiheesta Mike Bongiorno Wikimedia Commonsissa
Maksaruohokasvit

| Maksaruohokasvit |
| --- | --- |
 Kamtsatkanmaksaruoho (Phedimus kamtschaticus, aiemmin Sedum kamtschaticum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae  J.St.Hill.
Synonyymit
 Cotyledonaceae Martinov  Rhodiolaceae Martinov  Sedaceae Roussel  Sempervivaceae Juss.  Tillaeaceae Martinov 
Katso myös
   Maksaruohokasvit Wikispeciesissä   Maksaruohokasvit Commonsissa 
Infobox OKNimi-testi OK: 
Maksaruohokasvit (Crassulaceae) on kasviheimo Saxifragales-lahkossa. Lajit ovat melko usein matalia kuivilla paikoilla kasvavia kasveja. Maksaruohokasvien lehdet ovat kierteisesti, möyheät ja korvakkeettomat. Useat maksaruohokasvilajit ovat myös mehilehtisiä. Maksaruohokasvien kukat ovat säteittäiset ja hedelmä on monisiemeninen tuppilo.
Tuntomerkit

Maksaruohokasvit ovat ruohoja tai pehmeävartisia pensaita, joilla punainen väriaine on yleinen jopa juurissa. Lehdet ovat möyheitä, ehytlaitaisia. Kukinto on viuhkomainen. Kukissa on yhtä monta verho-, terä- ja emilehteä. Niissä on myös enemmän tai vähemmän sormimaisia mesiäisiä emilehtien tyvellä; ne ovat emilehtien ulokkeita. Emilehdet ovat vaihtelevissa määrin erillisiä ja sijaitsevat terävastaisesti. Luotit ovat pieniä. Kussakin emilehdessä on yksi tai useampia siemenaiheita. Hedelmä on tuppilo. Siemenissä on pitkä alkio.
Levinneisyys

Maksaruohokasvien heimo on kosmopoliitti, mutta erityisen runsas se on Kapmaassa ja Meksikossa. Muutamia lajeja on Etelä-Amerikan eteläosissa ja vain yksi Antipodisaarilla; Polynesiasta heimo puuttuu kokonaan. Lajit kasvavat usein kuivilla kasvupaikoilla.
Luokittelu

Maksaruohokasvit käsittävät 34 sukua ja 1400 lajia, jotka jaetaan kolmeen alaheimoon.
1. Crassuloideae-alaheimon kasveilla on vastakkainen lehtiasento. Kukat ovat 3–9-lukuisia. Siemenet vapautuvat tuppiloista kärkiaukon kautta. Alaheimo on levinneisyydeltään yleismaailmallinen ja lähes kaikki lajit kuuluvat paunikoiden (Crassula) sukuun, jossa on 195 lajia.
Alaheimoissa Kalanchoideae ja Sempervivoideae lehtiasento on muutamaa poikkeusta lukuun ottamatta kierteinen. Hetiö on kaksikiehkurainen.
2. Kalanchoideae sisältää vaihtelevissa määrin puuvartisia kasveja, joilla on yhdisteräiset kukat. Siihen kuuluu neljä sukua ja 200 lajia, jotka kasvavat Vanhassa maailmassa, erityisesti eteläisen Afrikan Karroossa, mutta myös Kaakkois-Aasiassa ja Malaijien saaristossa asti. Suurimmat suvut ovat itulehdet (Kalanchoë, 145 lajia) ja Tylecodon (46 lajia).
3. Alaheimon Sempervivoideae kasvien kukat ovat 4–32-lukuisia, tavallisesti siis runsaslehtisiä. Sukuja siinä on 28 ja lajeja 1005, ja ne kasvavat pääasiassa pohjoisella pallonpuoliskolla. Suuria sukuja ovat maksaruohot (Sedum, 420 lajia), mehiruusukkeet (Echeveria, 140 lajia), ruusujuuret (Rhodiola, 90 lajia), mehitähdet (Sempervivum, 65 lajia) ja hopearuusukkeet (Dudleya, 47 lajia).